מערכת הזמנות וניהול מידע
א. רקע תוכנית ההזנה:
תוכנית ההזנה הינה תוכנית המיושמת מכוח חוק ארוחה יומית לתלמיד, החוק קובע כי התלמידים הזכאים לכך עפ"י החוק, יקבלו ארוחה חמה אחת ביום, בהתחשב בצורכיהם ובגילם.
מערכת המידע מספקת מענה לתפעול הממוחשב של התוכנית, מאפשרת ביצוע התהליכים באופן מבוקר וסדור, מספקת כלי ניהול להגברת השליטה למנהלי התוכנית ולמשרד ומקלה על פעילות כל הגורמים המעורבים בהפעלת התוכנית.
המערכת משמשת את כל הגורמים המשתתפים בפעילות לרבות המנהלת, רכזי השטח, ספקי המזון, בתי הספר, רשויות מקומיות, גני ילדים, הגורמים הרלוונטיים במשרד וכל גורם נוסף שיאושר ע"י היחידה לתוכניות משלימות למידה במשרד.
ב. הגדרות:
"ספק התוכנה" – חברת Smart ID שבנתה את המערכת עבור העמותה לתפנית בחינוך מיסודה של קרן רש"י.
"מערכת המידע" – תוסף האינטרנט שנבנה על בסיס מערכת ה- SAP  ומותאם לתהליכי התפעול של תכנית ההזנה. המערכת בבעלות חברת "Smart ID" ולספק הזוכה יהיו זכויות שימוש בתוכנה.
"SBO"– מערכת ERP ה- Sap Business One שמשרתת את העמותה לתפנית בחינוך לצורכי הנהלת החשבונות , תקציב ורכש. למערכת קיים תוסף של חברת SmartID שאינו קשור לתוכנית ההזנה אך משרת את המערכת לצורך העברת הנתונים.
"הספק" – החברה המציע להפעיל את תכנית ההזנה.
מצ"ב נספח אפיון המערכת ונספחיו
ג. כ"א לניהול המערכת:
כיום, בנוסף לספק התוכנה שנותן את השרות בחשבונית, ובנוסף למחלקת הכספים, מועסקים מספר בעלי תפקידים לצורך תפעול המערכת, ביניהם-
1. מהנדס מערכות מידע (Bsc.) 
2. מנהל/ת מערכת 
3. ע. למנהל/ת המערכת 
4. רו"ח לצורך מעקב ובקרה על דיווחים כספיים
צוות תפעול המערכת צריך להיות בעל ידע וניסיון בתחום הכספים, ידע וניסיון בתחום מערכות המידע, ידע וניסיון ב- SBO , תפישה מהירה, יסודיות, יכולת הובלת פרויקט, עבודה תחת לחץ ושרות ברמה גבוהה.כ"א הנ"ל יסייע במתן מענה לקריאות המגיעות מהגורמים השונים ויהווה גורם מקשר מול ספק התוכנה.
תשתית המערכת:
המערכת מבוססת מערכת SBO. כל הפריטים, מחירונים, ההזמנות, תעודות המשלוח והחשבוניות נוצרות במערכת ה- SBO.במידה ותידרש התממשקות למערכת SBO או למערכתERP  אחרת, ידרוש הדבר שינוי מבני בתוכנה של מערכת תכנית ההזנה ובמערכת ה- ERP של הספק. השינוי יבוצע ע"י ספק התוכנה וע"י ספק, על חשבונם.
עלויות שוטפות למערכת(בשעות פיתוח, נכון לשנת 2012*):
1. שירות שוטף –360 שעות בשנה
2. אפיונים, פיתוחים והתאמות –כ- 1,000 שעות בשנה
3. אירוח המערכת– בהתאם למקובל, אירוח שני שרתי 2U, אירוח ושימוש בשרתים
4. גיבוי ואבטחה –בהתאם למקובל, מכשיר חומת אש מנוהל עם 10 משתמשי SSL
5. רישיונות – שני רישיונות SBO  ורישיונות SQL
(*) בשנת 2013 צפויות עלויות בהיקפים דומים לאלו שהיו ב- 2012 
פיתוחים והתאמות:
במהלך העבודה השוטפת מתגלים צרכים המחייבים עריכת שינויים ושיפורים במערכת. שינווים אלו דורשים פיתוח נוסף ע"י ספק התוכנה. תהליך הפיתוח כולל אפיון, הצעת מחיר ויישום בלו"ז שהוגדר. עלויות השו"שים יחולו על חשבון הספק.
הדרכות ויישום המערכת:
המערכת עתירת משתמשים ודורשת הבנה בסיסית של תהליכי העבודה. הדבר דורש מידי שנה הדרכות שוטפות לבעלי התפקידים ולמשתמשים. על הספק לקחת בחשבון את הצורך בביצוע הדרכות אלו בקרב מאות המשתמשים השונים ועשרות ספקי המזון.
מעבר בין שנות פעילות :
מידי שנה מתבצע תהליך של "מעבר שנה", המחייב העברת המידע למערכת ארכיון והקמת מאגר מידע חדש ועדכני לשנה החדשה. התהליך דורש פעולות להכנה וטיוב הנתונים, טעינת הנתונים העדכניים למערכת וביצוע בדיקות מעמיקות לקראת תחילת הפעלת המערכת.
הפעולה מתבצעת, בחלקה, ע"י הספק ובחלקו האחר- ע"י ספק התוכנה, אשר מבצע בעיקר את התהליכים הטכניים מול מערכת המידע.
על הספק לקחת בחשבון עלויות לספק התוכנה בהן יישא הספק לצורך ביצוע עבודה מסוג זה, על חשבונו.
תחזוקה ותמיכה שוטפים:
המערכת מחייבת תחזוקה שוטפת לטובת טיפול בבאגים, תקלות, הדרכות בסיסיות וכו'
בנוסף, ישנו תשלום קבוע בגין עלויות "אירוח" המערכת בחוות שרתים מרוחקת ומוכרת, המחוברת באמצעות קו אינטרנט ברוחב פס מובטח. 
עם הרחבת היקפי פעילות של התוכנית ו/או שינוי אופן ההפעלה, תידרשנה התאמות תוכנה/חומרה. על הספק לקחת בחשבון עלויות לספק התוכנה בהן יישא הספק לצורך ביצוע עבודה מסוג זה. לעיתים, נדרשת תמיכת DBA  לביצוע אופטימיזציה של בסיס הנתונים ושיפור ביצועי המערכת.
חשוב להבהירכי הקבלן הנוכחי יוכל להעביר (ככל שיידרש ע"י המשרד) את זכויות השימוש של היישום הממוחשב (ולא את היישום עצמו).
לצד זכויות שימוש אלו יידרש הקבלן לתשלום העלויות שצוינו לעיל אל מול ספק התוכנה, לשם יכולת תפעול המערכת.
תיאור כללי של המערכת:
המערכת מבוססת WEB והגישה אליה היא לכל משתמש בעל מחשב עם תנאי סף שהוגדרו, עם חיבור מהיר לאינטרנט כך מתאפשרת בקלות גישה של משתמשי מוסדות החינוך, ספקי המזון, רשויות מקומיות וכו'.
המערכת כוללת את המודולים העיקריים הבאים:
1. מאגר מוסדות– עבור כל מוסד ינוהל כרטיס מוסד שיכיל נתונים מנהליים כגון אנשי קשר, רשות, תאריכי התחלת הזנה, רכז הזנה במוסד ופרטיו, פרטי המוסד יעודכנו באופן שוטף ע"י רכז הישוב, ותהיה גם האפשרות להפקת דוחות בחיתוכים שונים.
2. ניהול ההזמנות מספקי המזון–המוסדות מבצעים את השינוים הנוגעים לכמות או תצורת המזון, הדיווח יבוצע ע"י בתי הספר והגנים דרך האינטרנט, המערכת שתקבל את השינוי תעבירו אוטומטית לקראת אישור הרכז, רכז האזור (לאחר שקיבל את המידע מהמוסדות) יאשר/ידחה את השינוי, 13:00 ביום שלפני האספקה ישודרו אוטומטית ההזמנות היומיות המעודכנות לספקי המזון (באמצעות המערכת).
3. בדיקת הזמנות המזון והשינוי מול חשבונית ספק– במידה וחל שינוי כל שהוא באותו חודש במס' המנות שהוזמנו מול הכמות הבסיסית, יופק "חשבון ספק חודשי ברמת מוסד" ותבוצע השוואה מול חשבונית הספק, במידה ויש התאמה תועבר החשבונית לתשלום במערכת הכספית.
4. מחולל דוחות –קיימת קוביית OLAP (Online Analytics Processing) מבוססתServer 2008SQLMicrosoft שמאפשרת לבעלי תפקידים מוגדרים ניתוח רב מימדי של הנתונים.
הפקת הדוחות מבוצעת באמצעות ה- Report Builder  של ה- Reporting Services בניית קוביית נתונים זו ותאפשר גמישות בהפקת הדוחות והתאמתם לצרכים המשתנים.
תאור האינטראקציה של הישויות השונות מול המערכת:
בתרשים הבא ניתן לראות את מערכת המידע במרכז, מול המערכת יקיימו קשר הגורמים הבאים:
משרד החינוך/הנהלת התוכנית: גישה לקבלת מידע מהמערכת, דוחות מותאמים, וכל מידע אודות הזמנות,מוסדות,ספקים, מקרים חריגים ועוד.
ספקי מזון: יקבלו גישה למערכת לצורכי צפייה בהזמנות המעודכנות ולעדכון התפריטים, הספקים יקבלו מהמערכת התראות על אישורים וערבויות שתוקפם עומד לפוג/חסרים, ויקבלו בפקס או במייל או באמצעות המערכת את ההזמנות היומיות המעודכנות ,בכל שינוי בהזמנה הנוגעת לימים הקרובים תישלח "הזמנת טיוטא" שתתריע בפני הספק על הצורך להיערך בהתאם.
רשויות מקומיות:  גישה לקבלת מידע במערכת אודות מוסדות בישוב שלהם וכן דוחות ישוביים.
בית ספר / גן : יזינו את המערכת בשינויים הצפויים, למוסד תהיה אפשרות לעדכן באמצעות כניסה למערכת מכל מחשב בבית הספר, ולגן תהיה מערכת מענה אוטומטית (IVR) לקבלת השינוי הנדרש.
רכז אזורי: יקבל את המידע שהתקבל למערכת אודות שינויים שביצעו המוסדות, ויאשר במערכת את השינויים לקראת הפצת ההזמנות המאושרות ב- 8:30 בבוקר.

